
RAPORT DE SPECIALITATE
Pentru modificarea Anexelor 1 și 2 la Hotărârea Consiliului Local nr. 38 din data: 07.02.2020 privind aprobarea documentației tehnico-economice-faza S.F. pentru obiectivul „Clădire în regim de înalțime P+2E cu funcțiunea centru cultural și educațional Kuncz”

	Având în vedere Referatul de aprobare a proiectului de hotărâre cu nr. SC.2020- 12023/ 02.06.2020 şi Proiectul de hotărâre pentru modificarea Anexelor 1 și 2 la Hotărârea Consiliului Local nr. 38 din data: 07.02.2020 privind aprobarea documentației tehnico-economice-faza S.F. pentru obiectivul „Clădire în regim de înalțime P+2E cu funcțiunea centru cultural și educațional Kuncz;
Municipiul Timişoara a depus spre finanţare proiectul „Clădire în regim de înalțime P+2E cu funcțiunea centru cultural și educațional Kuncz” Timișoara prin Programul Operaţional Regional 2014-2020, Axa prioritară 9 – Sprijinirea regenerării economice și sociale a comunităților defavorizate din mediul urban, Prioritatea de investiţii 9.1  –Dezvoltarea locală sub responsabilitatea comunității, Obiectiv specific OS 9.1 – Reducerea numărului de persoane aflate în risc de sărăcie și excluziune socială, prin măsuri integrate.
	Prin HCL nr. 38 din data de 07.02.2020 au fost aprobate: documentația tehnico-economică-faza S.F. pentru obiectivul ”Cladire in regim de inaltime P+2E cu functiunea Centru Cultural si Educational Kuncz”, indicatorii tehnico-economici -faza S.F. pentru obiectivul ”Cladire in regim de inaltime P+2E cu functiunea Centru Cultural si Educational Kuncz”, prevazuţi în Anexa 1, parte integrantă din hotărâre și descrierea sumară a investiţiei prevazută în Anexa 2.
	Având în vedere adresa din data de 28.05.2020 transmisă de Asociația GAL Timișoara, referitoare la solicitarea informațiilor suplimentare Fișei de proiect nr.5/21.05.2020, este necesar a clarifica anumite subiecte, printre care și corelarea sumei din anexa 1- parte integrantă a Hotărârii Consiliului Local nr. 38 din data: 07.02.2020 cu cea din devizul general corespunzătoare valorii totale a investiției.
	În urma modificării, Anexa nr. 1 care face are face parte integrantă din proiectul de hotărâre va avea următorul conținut: : „[…] Valoarea totala a investitiei : 7.021.544,13 lei (inclusiv TVA);  Din care constructii montaj C+M : 6.350.283,43 LEI (inclusiv TVA) [...]”. 
	De asemenea, ținând cont de solicitărea clarificărilor de către  evaluatorii GAL Timișoara, s-a constatat faptul că, din cauza unei erori de redactare,  unele suprafețe din partea desenată nu corespund cu cele din partea scrisă, este necesară modificarea Anexei 2- parte integrantă a Hotărârii Consiliului Local nr. 38 din data: 07.02.2020. Anexa 2 modificată va fi anexată prezentului proiect de hotărâre.
	Având în vedere cele menţionate în prezentul raport, apreciem că proiectul de hotărâre pentru modificarea Anexelor 1 și 2 la Hotărârea Consiliului Local nr. 38 din data: 07.02.2020 privind aprobarea documentației tehnico-economice-faza S.F. pentru obiectivul „Clădire în regim de înalțime P+2E cu funcțiunea centru cultural și educațional Kuncz” îndeplineşte condiţiile tehnice pentru a fi supus dezbaterii şi aprobării plenului Consiliului Local.

